Beurtkrag: Fases 3 en 4 geld die naweekArgieffoto (Foto: Mujahid Safodien/AFP) Fase 6-beurtkrag sal tot vroeg Saterdagoggend voortduur waarna fases 3 en 4 vir die res van die naweek ingestel sal word. Fase 3-beurtkrag sal vanaf 05:00 Saterdag tot 16:00 toegepas word, waarna fase 4 tot 05:00 Sondag sal geld. Dieselfde patroon sal herhaal word tot 05:00 Maandag. Altesaam 15 930 MW opwekkingsvermoë is tans onbeskikbaar, terwyl 6 505 MW weens beplande instandhoudingswerk nie beskikbaar is nie. Opwekkingseenhede by die Kendal-, Kriel-, Matimba- en Medupi-kragstasie is oor die afgelope 24 uur weer in diens gestel, maar in dieselfde tydperk het opwekkingseenhede by die Matla- en Tutuka-kragstasie onklaar geraak. Vertragings wat ondervind is om eenhede by die Kriel- en Tutuka-kragstasie weer in diens te stel, het volgens Eskom tot die las op die elektrisiteitsnetwerk bygedra.